Kolme Mere Algatus

Kolme mere algatus (inglise keeles Three Seas Initiative, 3SI) on 12 Kesk- ja Ida-Euroopas asuva Euroopa Liidu liikmesriigi foorum. Algatuse kohta kasutatakse nimetust inglise keeles Baltic, Adriatic, Black Sea Initiative (Läänemere, Aadria mere ja Musta mere algatus) ehk BABS. Nende 12 riigi territoorium ühendab Aadria mere, Läänemere ja Musta mere. Algatuse, mille autorid on Horvaatia president Kolinda Grabar-Kitarović ja Poola president Andrzej Duda, eesmärk on luua liikmesriike mõjutavaid küsimusi käsitlev regionaalne dialoog.Välisminister Reinsalu: oleme valmis tooma Kolme mere tippkohtumise Eestisse. Vm.ee, 06.06.2019. Vaadatud 15.11.2019. Algatusse kuuluvate riikide presidendid kohtusid esimest korda 2016. aastal Dubrovnikis toimunud tippkohtumisel. Algatuse partnerriigid on Ameerika Ühendriigid ja Saksamaa.Kolme Mere Algatus (3SI). Vaadatud 15.11.2019.

Riikide ministrid kohtuvad ka väljaspool tippkohtumisel. Näiteks toimus 2017. aasta 6. detsembril Varssavis ühenduse riikide põllumajanduskodade esimene kohtumine, mille käigus arutati Euroopa Liidu põllumajanduse tulevikuga seonduvat. Kohtumise raames toimunud kahest arutelust üks käsitles ühise põllumajanduspoliitikaga ja teine jätkusuutliku põllumajandusega seotut.12 riigi põllumajanduskojad said kokku. Põllumajandus.ee, 12.12.2017. Vaadatud 15.11.2019. 2019. aasta septembris kohtusid Varssavis riikide rahandusministrid, et arutada koostööd energeetika ja transpordiühenduste arendamisel.Helme: regionaalne koostöö toetab energia- ja transpordiühenduste arendamist. Rahandusministeerium.ee, 27.09.2019. Vaadatud 15.11.2019.

Algatuse viies tippkohtumine koos ärifoorumiga korraldati 19.–20. oktoobril 2020 Eestis.

Kolme mere algatuse 12 liikmesriiki
Kolme mere algatuse 12 liikmesriiki jäävad põhja-lõunasuunalisele teljele, mis ühendab Läänemerd Aadria mere ja Musta merega. Nende liikmesriikide hulka kuuluvad Austria, Bulgaaria, Eesti, Horvaatia, Leedu, Läti, Poola, Rumeenia, Slovakkia, Sloveenia, Tšehhi Vabariik ja Ungari.

Ajalugu
Algatuse esimene tippkohtumine Horvaatias Dubrovnikis leidis aset 25.–26. augustil 2016. Kahepäevane üritus lõppes majanduskoostöö deklaratsiooniga, mis käsitles nii energiavaldkonda kui ka transpordi- ja sideinfrastruktuuri. Poola president Andrzej Duda kirjeldas algatust: "Uus kontseptsioon Euroopa ühtsuse ja sidususe edendamisel; see on mõte koostööst 12 riigi, kes asuvad Kesk-Euroopa kolme mere: Aadria mere, Läänemere ja Musta mere". Tippkohtumise külalisesinejate hulgas olid välisasjadega seotud Hiina ametnik Liu Haixing, kes rääkis seotusest Hiina valitsuse ülesseatud majandusvööndi ja maanteede algatusega "Belt and Road Initiative", ja endine Ameerika Ühendriikide riikliku julgeoleku nõunik kindral James L. Jones, kes rõhutas algatuse rolli Euroopa arengus ja julgeolekus.

Algatuse teine tippkohtumine peeti 6.–7. juulil 2017 Poolas Varssavis. Tippkohtumisel osales ka Ameerika Ühendriikide president Donald Trump. Kohtumisel osalenud riigid leppisid ühehäälselt kokku kolme mere ärifoorumi asutamises.

Algatuse kolmas tippkohtumine toimus 17.–18. septembril 2018 Rumeenia pealinnas Bukarestis. Kohtumisel osalenud kiitsid heaks prioriteetsete mitmepoolsete projektide nimekirja kolmes peamises valdkonnas transpordi-, energia- ja digitaalsektoris. Prioriteetprojektide nimekirja on Eesti esitanud neli projekti: Paldiski LNG-terminali, Põhja-Eestisse rajatava 500 MW pumpelektrijaama, Via Baltica ja Rail Balticu. Külalistena osalesid tippkohtumisel Euroopa Komisjoni president Jean-Claude Juncker, Saksamaa välisminister Heiko Maas ja Ameerika Ühendriikide energeetikaminister Rick Perry. Samal ajal korraldati ka esimene ärifoorum, mille raames loodi kaubandus-tööstuskodade võrgustik, millega liitusid Bulgaaria, Horvaatia, Leedu, Poola, Rumeenia, Sloveenia ja Ungari, ning allkirjastati kolme mere investeerimisfondi loomise kavatsuskiri. Selle allkirjastasid Horvaatia, Tšehhi, Läti, Poola, Rumeenia ja Slovakkia.

Tippkohtumised
  Toimumisaeg  Asukoht  Võõrustav riigipea  Märkused/viited 1.  25.–26. august 2016   Dubrovnik, Horvaatia  Kolinda Grabar-Kitarović  2.  6.–7. juuli 2017   Varssavi, Poola  Andrzej Duda  Kohtumisel osales Ameerika Ühendriikide president Donald Trump. 3.  17.–18. september 2018   Bukarest, Rumeenia Klaus Iohannis  Kohtumisel osalesid Euroopa Komisjoni president Jean-Claude Juncker, Horvaatia president Kolinda Grabar-Kitarovic ja Ameerika Ühendriikide energeetikaminister Rick Perry. 4.  5.–6. juuni 2019   Ljubljana, Sloveenia  Borut Pahor  Kohtumisel osalesid Euroopa Komisjoni president Jean-Claude Juncker, Saksamaa president Frank-Walter Steinmeier ja Ameerika Ühendriikide energeetikaminister Rick Perry.. 5.19.–20. oktoober 2020 Tallinn, EestiKersti Kaljulaid 6.8.–9. juuli 2021 Sofia, BulgaariaRumen Radev Kutsutud Kreeka presidendi Katerina Sakellaropoulou ärifooriumi osalema. 7.20.–21. juuni 2022 Riia, LätiEgils Levits Arutlusel Venemaa sanktsiooni teemal. 8. 5.–6. september 2023  Bukarest, Rumeenia Klaus Iohannis  9. 11. aprill 2024  Vilnius, Leedu Gitanas Nausėda  10. 28.-29. aprill 2025  Varssavi, Poola Andrzej Duda 

Projektid
Algatus on lähedalt seotud piirkonna kahe suure taristuprojektiga:
 põhja-lõunasuunaline maantee Via Carpatia, mis ühendab Klaipedat Leedus Thessaloníkiga Kreekas;
 veeldatud maagaasi taristu koos Poolas ja Horvaatias asuvate mereterminalide ning ühendavate gaasijuhtmetega.

Teiste algatusega seotud projektide hulka kuuluvad Balti-Aadria koridor, Via Baltica, Rail Baltic ja raudteekaubaveo koridor (inglise keeles Amber Rail Freight Corridor).

Kolme mere investeerimisfond
Fondi rajanud institutsioonid võtsid endale kohustuse teha fondi makseid kogusummas üle 500 mln euro. Lisaks fondiga algul liitunud riikidele on fond avatud. Teistele olme mere algatuse riikidele, kes soovivad sellega hiljem liituda. Fondi järelevalvenõukogu koosneb Poola, Rumeenia ja Tšehhi arengupankade esindajatest.

2019. aastal allkirjastasid Poola riiklik arengupank Bank Gospodarstwa Krajowego ja Rumeenia ekspordiimpordi pank EximBank kolme mere algatuse investeerimisfondi asutamislepingu. Fondi fookuses on projektid, mis loovad nende kolme mere piirkonna digitaalset, transpordi-, energiataristut. Fondiga kutsuti liituma ka pensionifondide ja erakapitali investeerimisfondide erainvestoreid ning muid üksusi. Fondi eesmärk on kaasata 5 mld eurot.

Fond hakkab ärilistel alustel tegelema taristuprojektidega, mille koguväärtus on kuni 100 mld eurot; samas on kolme mere piirkonna vajaduste suuruseks hinnatud üle 570 mld euro. Fond planeerib rakendada ka teisi finantseerimisallikaid, näiteks üksikute riikide ressursse või Euroopa Liidu vahendeid.

2020. aasta tippkohtumine Eestis
Algatuse 2020. aasta tippkohtumine ja ärifoorum pidid esialgu toimuma 16.–17. juunini Eestis.Kolme Mere tippkohtumine lükkus oktoobrisse. ERR, 30.03.2020. Tippkohtumise korraldamise soovi avaldas algatuse 2019. aasta tippkohtumisel Eesti president Kersti Kaljulaid ja seda kinnitas ka Eesti välisminister Urmas Reinsalu.

Seoses koroonapandeemiaga lükati tippkohtumine ja sellega seotud ärifoorum edasi 2020. aasta oktoobrisse. Juunis toimuma pidanud ürituse uueks toimumisajaks määrati 19.–20. oktoober. Seoses juunikuise tippkohtumisega spekuleeriti, et seal võiks osaleda ka Donald Trump, kuid kuna oktoobrisse lükatud kohtumine toimub vaid loetud nädalad enne Ameerika Ühendriikide presidendivalimisi, on see ebatõenäoline.

Tallinnas toimuva viienda tippkohtumise ja kolmanda ärifoorumi ühed võimalikud fookusteemad on digitaliseerimine ja digitaalne infrastruktuur.

Vaata ka
 Kesk-Euroopa Kaitsekoostöö
 Craiova grupp
 Międzymorze (Intermarium)
 Visegrádi grupp

Viited

Välislingid

Kolme Mere Algatuse ametlik koduleht
Kolme Mere Algatuse Ärifoorumi ametlik koduleht
Kolme mere virtuaalne tippkohtumine ja veebifoorum

Kategooria:Euroopa Liit
Kategooria:Rahvusvahelised organisatsioonid
Kategooria:Eesti välispoliitika